**ELŐTERJESZTÉS**

**Körmend Város Önkormányzata Képviselő-testülete 2017. december 19-i ülésére**

**Tárgy: január 22- városi ünnepnappá nyilvánítása**

Tisztelt Képviselő-testület!

Dr. Batthyany-Strattmann László, a Szegények orvosa, aki körmendi szemorvosként életét a betegek gyógyítására szentelte. A betegben Krisztust látta és legnagyobb sikerének a beteg gyógyulását tekintette.

Kórházában a betegeket ingyen gyógyította, a rászorulóknak ruhát és útiköltséget adott a hazautazásra. Szakmájában európai hírnévre tett szert.

Példás családi életet élt, 14 gyermeke született, akiket hitre, becsületre, munkás életre, a szegények szeretetére és megsegítésére nevelt.

2003. március 23-án II. János Pál pápa boldoggá avatta. Dr. Batthyany-Strattmann László földi élete 1931. január 22-én ért véget.

Javasoljuk a Képviselő-testület előtt azt, hogy Dr. Batthyany-Strattmann László halálának –égi születésének - napja városi ünnepnap legyen, és ezzel bekerüljön Körmend ünnepnapjai sorába.

Amennyiben az egyházi szabályok ezt engedik, abban az esetben javasoljuk, hogy Körmend kezdeményezze, hogy az egyház a város védőszentjeként Dr. Batthyany-Strattmann Lászlót ismerje el.

Kérem a Képviselő-testületet, hogy döntsön a városi ünnepnapok sorának bővítéséről.

**Bebes István**

**polgármester**

 **Körmend város Önkormányzata Képviselő-testülete …./…. (... . …..) önkormányzati rendelete a Képviselő-testület szervezeti és működési szabályzatáról szóló 19/2014. (X.31.) önkormányzati rendelet módosításáról**

*Körmend város Önkormányzata Képviselő-testülete az Alaptörvény 32. cikk (2) bekezdésében és Magyarország helyi önkormányzatairól szóló 2011. évi CXXXIX. törvény 43.§ (3) bekezdésében kapott felhatalmazás alapján eljárva a következőket rendeli el:*

1.§ Körmend város Önkormányzata Képviselő-testületének a Képviselő-testület szervezeti és működési szabályzatáról szóló 19/2014. (X.31.) önkormányzati rendeletének – továbbiakban rendelet - 2.§ (4) bekezdése az alábbiak szerint módosul:

„(4) A polgármester gondoskodik arról, hogy a település lakossága a nemzeti és a helyi ünnepeket méltó módon megünnepelhesse.”

2.§ A rendelet kiegészül az alábbi 4/A.§-al:

„4/A.§ A település ünnepei:

1. Körmend újra várossá nyilvánítása - (ötévenként) január 13.
2. Magyar Kultúra Napja - január 22.
3. Kommunizmus és egyéb diktatúrák áldozatainak emléknapja - február 25.
4. 1848-as forradalom és szabadságharc ünnepe - március 15.
5. A helyi hagyományokra tekintettel a Munka Ünnepe – május 1.
6. Hősök Napja május utolsó vasárnapja
7. Trianoni Békediktátum Emléknapja – június 4.
8. Szent István Ünnepe – augusztus 20.
9. 1956-os forradalom és szabadságharc ünnepe – október 23.
10. Városalapítás napja – október 28.
11. Dr. Batthyany-Strattmann László halálának napja – január 22.”

3.§ E rendelet 2018. január 22-én lép hatályba.

**Bebes István sk. Dr. Stepics Anita sk.**

**polgármester jegyző**

Kihirdetve:

2017…………………. napján